પરિણામ, આ ચૂંટણીમાં ખેડૂતોના મુદ્દા રાજય અને રાષ્ટ્રીયસ્તરે રાજકીય ક્ષેત્ર અને માધ્યમોના જગતમાં છવાયેલા રહ્યા. સરવાળેકેન્દ્રીય નાણામંત્રીએ કહેવું પડ્યું કે ગ્રામીણ અર્થતંત્રની સમસ્યાઓની ઓળખ અને ઉકેલ પર ધ્યાન આપવું પડશે. વચગાળામાં લોકસભાની ચૂંટણી દરમ્યાન કપાસના ૧૫૦૦ રૂપિયા ટેકાના ભાવથી લઈને અનેક વાયદાઓ, ખેડૂતોની સિંચાઈ, પાક વીમો, ટેકાના ભાવ ને વીજળી જોડાણની માંગણીઓ વણસઁતોષાયેલી રહી એની સાથે સાથે બેંક ખાતામાં ૧૫ લાખની ઘટતી આશા, રોવડાવતો કપાસ ને ઉજાગરા કરાવતી વીજળી વચ્ચે ઉન્માદ ઓસરતો ગયો.